Diari Oficial de la Generalitat Valenciana


Sumari del DOGV 6465, del 22-02-2011 (2011/1919)

RESOLUCIÓ de 14 de febrer de 2011, de la directora de l'Agència de Foment i Garantia Agrària, per la qual es convoquen les ajudes al sector vitivinícola de la Comunitat Valenciana per a la promoció en mercats de tercers països regulades en l'Orde de 25 de març de 2009, de la Conselleria d'Agricultura, Pesca i Alimentació.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6465

Data del DOGV
:   22-02-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/1919


Data del document
:   14-02-2011

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 14 de febrer de 2011, de la directora de l'Agència de Foment i Garantia Agrària, per la qual es convoquen les ajudes al sector vitivinícola de la Comunitat Valenciana per a la promoció en mercats de tercers països regulades en l'Orde de 25 de març de 2009, de la Conselleria d'Agricultura, Pesca i Alimentació. [2011/1919]  
En el Reglament (CE) número 491/2009, de 25 de maig de 2009, del Consell, pel qual s'establix l'organització comuna del mercat vitivinícola, es disposen les normes de desenvolupament dels programes de suport, el comerç amb els tercers països, etcètera. La nova normativa disposa mesures de promoció per a fomentar el coneixement, les característiques i les qualitats dels vins espanyols.   
En el Reial Decret 244/2009, de 27 de febrer, per a l'aplicació de les mesures del Programa de Suport al Sector Vitivinícola Espanyol (BOE núm. 51, de 28.02.2009), es recull el conjunt de disposicions que desenvolupen el Programa de Suport del Sector Vitivinícola per a l'aplicació del nou marc normatiu al nostre país amb la finalitat de contribuir a la millora de la competitivitat del sector vitivinícola espanyol.  
El Reglament (UE) número 772/2010, d'1 de setembre de 2010, de la Comissió, que modifica el Reglament (CE) número 555/2008, pel qual s'establixen normes de desenvolupament del Reglament (CE) número 479/2008, del Consell, pel qual s'establix l'organització comuna del mercat vitivinícola, pel que fa als programes de suport, el comerç amb tercers països, el potencial productiu i els controls en el sector vitivinícola.   
Així mateix, l'Orde de 25 de març de 2009, de la Conselleria d'Agricultura, Pesca i Alimentació (DOCV núm. 5985, de 31.03.2009), regula el procediment per a la concessió a la Comunitat Valenciana de les ajudes previstes en el capítol II, secció primera, Promoció en mercats de tercers països, del Reial Decret 244/2009, en particular en l'article 5.1 s'establix que mitjançant una resolució anual es procedirà a la convocatòria pública per a la presentació de sol·licituds.  
Partint de la base d'allò que s'exposa i d'acord amb allò que es preveu en la disposició final primera de l'esmentada Orde de 25 de març de 2009, resolc:  
Primer  
Convocar, per al període 2011-2012, les ajudes al sector vitivinícola de la Comunitat Valenciana per a la promoció en mercats de tercers països.  
Segon  
El termini de presentació de sol·licituds serà de fins al 31 de març de 2011.  
Tercer  
No seran admeses a tràmit les sol·licituds que es presenten fora del termini establit en la convocatòria, i es resoldrà la no-admissió d'estes sol·licituds, que ha de ser notificada als interessats en els termes que es preveuen en l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Quart  
El finançament comunitari de les accions previstes en el Reial Decret 244/2009, de 27 de febrer, abans esmentat, capítol II, secció primera, Promoció en mercats de tercers països, en l'apartat 1, de l'article 4, es realitzarà, de conformitat amb l'article 3 del Reglament (CE) número 1290/2005, de 21 de juny de 2005, del Consell, sobre el finançament de la política agrícola comunitària. D'acord amb allò que s'establix en l'esmentat reial decret, estes ajudes es finançaran a càrrec del Fons Europeu de Garantia.  
Quint  
Esta resolució posa fi a la via administrativa i contra esta es pot interposar, potestativament, un recurs de reposició davant de la directora de l'Agència Valenciana de Foment i Garantia Agrària en el termini d'un mes, comptat des de l'endemà de la publicació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció feta per la Llei 4/1999, de 13 de gener; o impugnar-se directament davant del Jutjat Contenciós Administratiu en el termini de dos mesos, a comptar des de l'endemà de la publicació, d'acord amb allò que es preveu en els articles 8.3, 25.1 i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això, sense perjudici que s'utilitze qualsevol altra via que es considere oportuna.   
València, 14 de febrer de 2011.- La directora de l'Agència de Foment i Garantia Agrària: Pilar Amigó Salví.